Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 3807

2. JELENTÉSI KRITÉRIUMOK 2.1 Általánosságok Amikor levegő-föld adatkapcsolatot használnak, a légi-jelentésekben tartalmazott szélirányt, szélsebességet, szélminőség zászlót, hőmérsékletet, turbulenciát és nedvességet kell jelenteni a következő kritériumokkal összhangban. 2.2 Szélirány A szélirányt földrajzi fokokban kell jelenteni, a legközelebbi egész fokra kerekítve. 2.3 Szélsebesség A szélsebességet kilométer per órában vagy csomóban kell jelenteni, a legközelebbi 2 km/h-ra (1csomó) kerekítve. A használt mértékegységeket jelölni kell. 2.4 Szélminőség zászló A szélminőség zászlót 0-nak kell jelenteni, ha a görgés szög kisebb, mint 5 fok, és 1-nek, ha a görgés szög 5 fok vagy ennél nagyobb. 2.5 Hőmérséklet A hőmérsékletet tized Celsius fokokban kell jelenteni. 2.6 Turbulencia A turbulenciát örvény disszipáció ráta (EDR) köbgyöke kifejezésben kell jelenteni.. 2.6.1 Rendszeres légi-jelentések A turbulenciát a repülés útvonal fázisa alatt kell jelenteni, és a megfigyelést közvetlenül megelőző 15 perces időszakra kell vonatkoznia. A turbulenciának mind az átlagos, mind a csúcsértékét, a csúcsérték megjelenési idejével gyütt, a legközelebbi perc pontossággal, figyelni kell. Az átlagos és a csúcsértékeket az EDR köbgyökében kifejezve kell jelenteni. A csúcsérték megjelenési idejét az A4-1 táblázatban feltüntetett módon kell jelenteni. A turbulenciát az elemelkedés fázisban a repülés első 10 percére kell jelenteni, és a megfigyelést közvetlenül megelőző 30 másodpercre kell vonatkoznia. A turbulencia csúcsértékét figyelni kell. 2.6.2 A turbulencia jelentés értelmezése A turbulencia erősségének értelmezése a következők szerinti:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes